**«Бекітемін»**

**ШҚО білім басқармасының**

**басшысы**

**\_\_\_\_\_\_\_\_\_\_\_\_\_\_\_ А.Садыкова**

Қазақстан Республикасының Бірінші Президенті күніне арналған

ШҚО техникалық және кәсіптік білім беру жүйесі оқу орындарының студенттерінің арасында өткізілетін

**«Елін сүйген, Елі сүйген Елбасы» атты**

ІІІ облыстық президент оқуларының

**ЕРЕЖЕСІ**

**Семей қаласы, 2016 ж**

**І. ЖАЛПЫ ЕРЕЖЕЛЕР**

1.1. Осы Ереже Президент оқуларының мақсаттары мен міндеттерін, өткізілу мерзімін, тәртібі мен шарттарын анықтайды.

1.2. Президент оқулары Шығыс Қазақстан облысы білім басқармасының жоспарына сәйкес өткізіледі, өту мерзімі **25 қараша, 2016 жыл.**

1.3. Президент оқуларына техникалық және кәсіптік білім беру жүйесі оқу орындарының студенттері қатысады.

1.4. Президент оқулары бір тілде: мемлекеттік тілде жүргізіледі.

1.5. Президент оқуларына қатысу туралы өтінімдер (Қосымша 1) ұсынылған үлгіде 071402 Семей қаласы, Ш.Уәлиханов көшесі 150, М.О.Әуезов атындағы педагогикалық колледжі, 87222 54-25-89 факсі немесе e-mail: pkollsemey1@ mail.ru электрондық мекен жайы бойынша 2016 жылдың 20 қарашасына дейін қабылданады.

**ІІ. ПРЕЗИДЕНТ ОҚУЛАРЫНЫҢ МАҚСАТЫ МЕН МІНДЕТТЕРІ**

**Мақсаты:**

Қазақстан Республикасының Елбасы, Ұлт көшбасшысы Н.Ә.Назарбаевтың өнегелі өмірін, қайраткерлік тұлғасын, шығармашылық еңбектерін түсіндіру, талдау, насихаттау арқылы жастардың бойындағы отаншылдық, іскерлік, ізденімпаздық, шешендік қабілеттерді дамыту.

**Міндеттері:**

2.1. Елбасы, Ұлт көшбасшысы Н.Назарбаевтың Тәуелсіз Қазақстанның негізін қалаудағы тарихи еңбегіне, сарабдал саясатына, әлемдік деңгейдегі қайраткерлік тұлғасына баға беру.

2.2. Тәуелсіздік жылдарындағы түбірлі саяси, экономикалық, әлеуметтік реформаларды тиімді жүзеге асыру арқылы өркениетті, бәсекеге қабілетті Қазақстан мемлекетін қалыптастырудағы Елбасы еңбегін ашып көрсету.

2.3. Жастардың рухани, шығармашылық, интеллектуалдық қабілеттерінің шыңдалуына, қоғамдағы белсенділіктерінің артуына, отаншылдық сана-сезімінің жетілуіне ықпал ету.

2.4. Қазақстан Республикасының Президентінің еңбектерін, Қазақстан халқына арнаған Жолдауын, бес институттық реформаны жүзеге асыруға бағытталған«Ұлт жоспары – 100 қадам» т.б. насихаттау.

**ІІІ. БАЙҚАУДЫ ҰЙЫМДАСТЫРУ ЖҰМЫСТАРЫ**

3.1. Президент оқуларының Ережесін дайындап, өткізілу тәртібін қадағалайтын арнайы ұйымдастырушылық комитет құрылады.

3.2. Студенттердің тақырыпты қорғауын сараптап, бағалау үшін ұйымдастырушылық комитеттің шешімімен қазылар алқасы құрылады. Қазылар алқасының құрамына Шәкәрім атындағы мемлекеттік университетінің, қалалық ішкі саясат бөлімі мен «Нұр Отан» партиясының, қалалық жастар ұйымдарының, техникалық және кәсіптік білім беру жүйесі оқу орындарының білікті оқытушылары енеді.

3.3. Президент оқулары 2016 жылдың 25 қарашасында сағат: 14.00 басталады.

**ІҮ. ПРЕЗИДЕНТ ОҚУЛАРЫНЫҢ ӨТКІЗІЛУ ТӘРТІБІ МЕН БАҒАЛАНУЫ**

4.1. Облыстың әр колледжінен бір студент ғана қатысады. Бірінші кезең іріктеу кезеңі саналады. Бірінші кезеңнен іріктеліп өткен 7 студент қана екінші, үшінші кезеңде өнер көрсетеді.

4.2. Президент оқуларын өткізу үш кезеңнен тұрады:

**Бірінші іріктеу кезеңі – «Елбасы – ел мақтанышы»**

Бұл кезеңде сайысқа қатысушылардың Елбасының еңбектерімен терең таныстығы, меңгеру деңгейі, жатқа айту шеберлігі сыналады. Қатысушылар ұлт көшбасшысының төменде көрсетілген кез келген еңбегінің жалпы мазмұнын, құндылығын баяндап, одан үзіндіні жатқа айтады. Еңбектері: 1.Тарих толқынында. Атамұра, 1999. 2.Тәуелсіздік белестері. Жібек-Жолы, 2012. 3.Ғасырлар тоғысында. Атамұра, 2003. 4.Қазақстан жолы. Жібек жолы, 2012. 5.Сындарлы он жыл. Атамұра, 2003. 6.Еуразия жүрегінде. Атамұра, 2005, 7.Бейбітшілік кіндігі. Астана, Елорда, 2001. 8.Ғаламдық қоғамдастықты түбегейлі жаңарту стратегиясы және өркениеттер серіктестігі. Жібек Жолы, 2012. Әр қатысушыға 5 минут уақыт беріледі.

**Екінші кезең – «Елбасы – кемеңгер тұлға»**

Бұл кезеңде танымдық-сайыс кешіне қатысушылар Н.Ә.Назарбаевтың айтқан афоризмдерінің, тәлімдік, өнегелі сөздерінің мәнін, мазмұнын ашып беруі керек. Қатысушының шешендігі, білімділігі, өзіндік ой-пікірі, афоризмді нақты дәлелдер негізінде тұжырымды, мазмұнды, жүйелі қорғай білуі сыналады. Әр қатысушыға 5 минут уақыт беріледі.

**Үшінші кезең – «Жаңа әлемдегі жаңа Қазақстан»**

Бұл кезеңде түрлі тақырыптар бойынша сайысқа қатысушылардың білімділігі, тапқырлығы, ой-өрісінің кеңдігі, ойының ұшқырлығы сыналады.

Сұрақтар бес тақырып бойынша топтастырылған. Қатысушылар таңдаған тақырыптағы санды атап, ондағы ұяшықтағы сұрақтарға нақты, жүйелі жауап беруі керек

|  |  |  |  |  |  |  |
| --- | --- | --- | --- | --- | --- | --- |
| 1 | **«Президент тағдыры – ел тағдыры».** (Н.Назарбаевтың өмірі мен саяси қызметі) | 1 | 2 | 3 | 4 | 5 |
| 2 | **«Әлем таныған тұлға»** (Елбасының халықаралық саясаттағы еңбектері) | 1 | 2 | 3 | 4 | 5 |
| 3 | **«Арман қала – Астана» (**ЕлбасыныңжаңаАстананың негізін қалаушы ретіндегі еңбегі**)** | 1 | 2 | 3 | 4 | 5 |
| 4 | **«Қазақстан жаңа жаһандық нақты ахуалда: өсім, реформалар, даму»** атты Қазақстан халқына Жолдауы | 1 | 2 | 3 | 4 | 5 |
| 5 | **«Ұлт жоспары – 100 қадам Баршаға арналған қазіргі заманғы мемлекет»** (Бес институттық реформаны жүзеге асыруға бағытталған) | 1 | 2 | 3 | 4 | 5 |

**Ү. ЖЕҢІМПАЗДАРДЫ МАРАПАТТАУ**

5.1. Қатысушылардың үш кезеңдегіі нәтижелері бойынша байқау жеңімпазы мен жүлдегерлер анықталады. Байқаудың талаптарына сәйкес, ең көп ұпай санын жинаған қатысушы жеңімпаз деп саналады.

5.2. Байқау жеңімпазы мен жүлдегерлер дипломдармен марапатталады.

**Жауапты адамдардың**

**байланыс телефондары: Төлеуғазы Камалұлы Мұқанов 87076570008**

**Нұржан Әшімұлы Сағымбеков 87751761641**

**Қосымша 1**

|  |  |  |  |  |
| --- | --- | --- | --- | --- |
| **Р/С** | **Қатысушының аты-жөні** | **Оқу орнының аты, мекен-жайы** | **Жетекшісінің аты-жөні** | **Байланыс телефоны** |
|  |  |  |  |  |